ZEN บวกเกือบ 4% นิวไฮรอบ 4 เดือน ลุ้นครึ่งปีหลังฟื้นตัวเด่น
ZEN บวกเกือบ 4% นิวไฮรอบ 4 เดือน ลุ้นไตรมาส 3 พลิกมีกำไร จากไตรมาสก่อนขาดทุน ล่าสุดอยู่ที่ 9.75 บาท บวก 0.35 บาท หรือ 3.72% มูลค่าซื้อขาย 1.97 ล้านบาท
ZEN บวกเกือบ 4% นิวไฮรอบ 4 เดือน ลุ้นไตรมาส 3 พลิกมีกำไร ล่าสุดอยู่ที่ 9.75 บาท บวก 0.35 บาท หรือ 3.72% มูลค่าซื้อขาย 1.97 ล้านบาท
28 ต.ค. 2563

ผู้สื่อข่าวรายงานว่า ราคาหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 10.32 น. อยู่ที่ 9.75 บาท บวก 0.35 บาท หรือ 3.72% สูงสุดที่ 9.80 บาท ต่ำสุดที่ 9.50 บาท ด้วยมูลค่าซื้อขาย 1.97 ล้านบาท โดยราคาหุ้นปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 10.40 บาท เมื่อวันที่ 8 ก.ค.2563

โดย บล.เคจีไอ ระบุในบทวิเคราะห์ ปรับเพิ่มคำแนะนำจาก “ขาย” เป็น “ถือ” ZEN ราคาเป้าหมาย 8.40 บาท/หุ้น คาดว่า ZEN จะพลิกมามีกำไรสุทธิ 23 ล้านบาท ในไตรมาส 3/63 จากขาดทุนสุทธิ 82 ล้านบาทในไตรมาส 2/63 เนื่องจากมีการกลับมาเปิดบริการร้านอาหารเต็มรูปแบบอีกครั้งหลังผ่อนคลายมาตรการ lockdown
ทั้งนี้คาดว่าในไตรมาส 4/63 จะได้อานิสงส์ทางอ้อมจากจำนวนลูกค้าที่เพิ่มขึ้นเพราะมาตรการกระตุ้นการใช้จ่ายรอบล่าสุดของรัฐบาล จึงปรับเพิ่มประมาณการกำไรปี 2564-2565 เพื่อสะท้อนถึงการที่บริษัทสามารถประหยัดต้นทุนได้มากขึ้น เมื่ออิงตามประมาณการใหม่
ด้าน บล.ฟินันเซีย ไซรัส ระบุในบทวิเคราะห์ แนะนำ “ถือ” ZEN พร้อมปรับใช้ราคาเป้าหมายปี 2564 ที่ 10 บาท คาดผลการดำเนินงานไตรมาส 3/63 พลิกมีกำไรเล็กน้อย 29 ล้านบาท จากขาดทุนในไตรมาส 2/63 โดย SSSG คาดติดลบน้อยลงเป็น -20% เมื่อเทียบจากปีก่อน แต่ยังเป็นตัวเลขที่สูง อย่างไรก็ตาม Gross Margin คาดฟื้นตัวจากการคุมต้นทุน แนวโน้มไตรมาส 4/63 จะทยอยฟื้นตัวต่อและได้อานิสงส์จากช้อปดีมีคืน ปรับลดประมาณการกำไรปี 2563 ลงเป็นขาดทุน 65 ล้านบาท และคาดกลับมามีกำไร 120 ล้านบาท ในปี 2564